ཐེ་གཏོགས་ཚ་པོ་བྱས་ཏེ་མི་གཞན་སུན་པོ་བཟོ་རྒྱུར་ང་ཚོ་ཕལ་ཆེར་འཇོན་པོ་ཡོད།དེའི་རྐྱེན་གྱིས་ང་ཚོ་གཞན་དང་མ་འགྲིག་པ་དང་།ཆུང་ས་ཞིག་ནས་དེ་མི་མཐུན་པའི་ཆ་ཕྲན་བུ་ཞིག་ཏུ་འགྱུར་བའམ།ཆེ་ས་ཞིག་ནས་འཁྲུག་རྩོད་ཀྱི་གཞི་ཆགས་ཀྱི་ཡོད་པས།སྒེར་གྱི་བདེ་སྐྱིད་ཆེད་དམ་ཐུན་མོང་གི་མཐུན་འབྲེལ་ཆེད་སྒྲིག་ཁྲིམས་སམ་རང་གིས་རང་བཅུན་པའི་ཚད་གཞི་གང་ཙམ་ཞིག་དགོས་པ་ཡིན།འདིའི་རྐྱེན་གཙོ་བོ་ཞིག་སྐད་ཆ་ཤོད་རྒྱུ་མང་དྲགས་པ་དེ་ཡིན།ང་ཆུང་དུས་ཕྲུ་གུ་ཁྲོ་ཅན་ཞིག་ཡིན།དགོན་པ་དང་དགེ་འདུན་པ་གང་ལ་བལྟས་ནའང་འགྲིག་ཚོད་མེད་པ་ཞིག་མཐོང་གི་ཡོད།ངའི་ཡབ་ཀྱིས་རྒྱུན་དུ་ང་ལ་རང་ཉིད་ཡར་རྒྱས་གཏོང་དགོས་པ་དང་།བློའི་འཁྱེར་སོར་འགྱུར་བ་གཏོང་དགོས་པའི་སློབ་གསོ་གནང་གི་ཡོད།རང་རྒྱུད་ལེགས་བཅོས་བྱས་པ་དེས་ངའི་ཚོར་སྣང་བཟང་དུ་ཕྱིན་ནས་ང་སྐྱིད་པ་དང་ཁོང་ཁྲོ་ཆུང་བ་ཡོང་གི་ཡོད།ད་རེས་གོམ་འགྲོས་གནས་སྐོར་སྐབས་ངས་མོས་མཐུན་མེད་པའི་གནས་ཚུལ་མང་པོ་མཐོང་བྱུང་།དཔེར་ན།བཙུན་མ་ཚོས་ཆུ་ཧ་ཅང་མང་པོ་བེད་སྤྱོད་བྱེད་པ་དང་།གོ་སྐབས་ནམ་ཐོབ་ལ་ཁྲུས་རྒྱག་རྒྱུའི་ངན་ལོབ་ཤོར་འདུག་པ་དང་།དགེ་འདུན་པ་ཚོས་ཁ་ཟས་མང་པོ་བཟའ་བ་དང་།ཕྱི་རྒྱལ་བ་ཚོ་ངག་འཆལ་མང་བ།བཅུ་ཤོག་གཉིས་པའི་ཁོངས་ཀྱི་སྤྲུལ་སྐུ་རྣམ་པ་གྲལ་བསྟར་སྒྲིག་སྟེ་ནམ་ཡང་མི་ཕེབས་པ་དང་སྒྲིག་ལམ་མེད་པ།འདི་ཚོ་ཚང་མར་སུན་སྣང་བྱས་ན་ངའི་གནས་སྐོར་དེ་ཡ་ང་པོ་ཞིག་ཡོང་བ་ཡོད་པས།ངས་རང་གིས་རང་ལ་འདི་ཚོ་སྣང་མེད་བཞག་སྟེ་ཁོང་ཚོ་སྐྱིད་པོར་འཇོག་དགོས་པའི་ཁ་ཏ་བྱས་པ་ཡིན།དེ་མིན་ཁོང་ཚོས་ཚོད་མ་བཏུབ་སྟངས་དང་།ཁ་ཟས་བཟོ་སྟངས།གུར་ཕུབ་སྟངས་སོགས་ཚང་མར་བལྟ་རྟོགས་བྱེད་རྒྱུ་ངའི་ལས་འགན་དུ་འགྱུར་ཏེ་བྲེལ་ཚུབ་ངང་གནས་ནས་ང་ལ་ལས་ཀ་གཞན་བྱེད་པའི་དུས་ཚོད་ཐོབ་པ་མི་འདུགཕྱོགས་གཅིག་ནས་ང་ཚོས་གཞན་ལ་སེམས་ཁུར་ཆེན་པོ་བྱེད་ཀྱི་ཡོད་སྟབས་སྐོར་གཡེང་བྱེད་ཀྱི་ཡོད་ཀྱང་།ཕྱོགས་གཞན་ཞིག་ནས་འདི་རང་སྡུག་རང་ཉོས་ཡིན།